República Socialista Soviética de Donetsk-Krivoy Rog

La República Soviética de Donetsk, dempués nomada República Soviética de Krivoy Rog-Donetsk (en rusu: Донецко-Криворожская советская республика), foi una república surdida nos turbulentos años inmediatamente posteriores a la Revolución d'Ochobre, proclamada'l 11 de febreru de 1918 y nominalmente esistente hasta'l 17 de febreru de 1919, cuando foi oficialmente disuelta. 

Fundóse como reaición a la constitución de la República Popular d'Ucraína, inspirá nun país baxo criteriu étnicu, en contraposición col criteriu marxista d'unidá económica de les rexones, calificando'l criteriu nacional como "burgués" y "contrarrevolucionariu"».

Nun foi reconocía nin pol Comité Executivo Central de Toles Rusies, nin por nación denguna. Proclamá en febreru 1918, foi incorporá en marzu 1918 a la República Socialista Soviética d'Ucraína con ciertu grau d'autonomía. 

Les tropes alemanes, nel marcu la Primer Guerra Mundial avanzaron adentrándose na rexón proclamá pola república, nun intentu d'establecer les fronteres de l'Ucraína independiente baxo patrociniu alemán, cola intención de crear una serie d'estaos subordinaos a costa l'antigua Rusia Imperial. 

Cola toma Kharkiv poles tropes alemanes, camudóse la capital a Lugansk. Tomá esta, produzse la desapaición territorial de la república.

Aun dempués la retirada alemana la guerra, el Comité Executivo Central de Toles Rusies estimó inconveniente la esistencia d'una entidá soviética diferente la d'Ucraína, disolviendu oficialmente la mesma'n febreru 1919.

 Antecedentes 

 Posición de la Rada Central d'Ucraína 
El Gobiernu Provisional Rusu de Kerensky, ezpublicó'l 4 d'agostu de 1917 la "Instrucción Provisional pa la Secretaría Xeneral del Gobiernu Provisional d'Ucraína",  camudando la xurisdicción de 5 gubernies: Gubernia de Podolia, Gubernia de Volinia, Gubernia de Kiev, Gubernia de Chernigov y Gubernia de Poltava.

A pesar los turbulentos alderiques na "Mala Rada" (piquiña Rada o parllamentu) como na Rada Central Ucraína (parllamentu), foi aprobáu'l documentu del Gobiernu Provisional. 

Nea Tercer Proclama Universal de 7 de payares de 1917 establecióse que la Gubernia de Jarkov y la Gubernia de Ekaterinoslav eren partes incondicionales del territoriu ucraín.

 Posición de los Soviets de Donetsk-Krivoy Rog 
Durante 1917 había cristalizau la idea de la constitución de la República Soviética de Krivoy Rog-Donetsk en los bolxeviques de la zona, basándose na diferencia d'estructura económica ente'l "marxen izquierdu d'Ucraína" (Левобережья) y el restu d'Ucraína, o seya, les cuenques de Krivoy Rog y del Donbass, nes que fadría falta un referendu consultivu pa definir la so integración n'Ucraína.

En payares 1917 los bolxeviques del sur y esti d'Ucraína acudieron al Congresu de Soviets de Tolos Ucraínos (Всеукраинский съезд Советов) pa la toma decisiones de los problemes actuales d'entos.

Asina como tamién acudieron al congresu territorial del Partíu Comunista (bolxevique) realizáu en Kiev ente'l 3 y 5 d'avientu de 1917 dellos representantes de les provincies occientales, del frente surocciental, d'Ekaterinoslav y Elizavetgrad. Nel mesmo, Artióm afirmó:

Mientres tantu en Kiev desarrollábase'l Congresu Territorial del Partíu Comunista (bolxevique), en Kharkiv, los delegaos reuniéronse por separau n'otru congresu'l partíu, diferente al de Kiev, tomando como conclusión el llamar nel futuru próximu les organizaciones de la cuenca'l Krivoy Rog-Donetsk y del suroeste, pero nun pa una integración sino col fin d'elaborar un plan común d'axitación y llucha.

El 17 de payares de 1917 nel Comité Provincial del Soviet de la cuenca del Krivoy Rog-Donetsk, Artióm sofitó al menchevique Rubinstein y al eser Golubovski nel principiu d'autodetermín de les rexones y los pueblos, escontra l'"anexón" de la Rada Central, diciendo Artióm la celebre frase:<ref>{{cita web |url = http://www.edrus.org/content/view/64/47/ |títulu = Мифы и быль о ДКР |fechaaccesu = 03/03/2008 |añoacceso = 2008 |autor = Dmitri Kornilov (Корнилов Дмитрий Владимирович) |fecha = 14/03/2005 |idioma = ruso: |cita ="“независимой от киевских центров самоуправляющейся автономной Донецкой области и добиваться для нее всей власти Советов”}}</ref>

A propuesta de Artióm, el plenu tomó la decisión de desarrollar tola axitación a tolo anchu la cuenca'l Krivoy Rog-Donetsk, xunida con Kharkiv, y dientro la República Rusa, como un territoriu unificau y con una alministración autónoma.

La idea de nun pertenencia de la zona de l'autodenominá República Soviética de Krivoy Rog-Donetsk a la República Popular d'Ucraína, despréndese de la resolución del Conseyu Xeneral de los Soviets realizáu en Kharkiv de 24 de payares de 1917. El 29 de payares, el bolxevique E. Luganovsky afirmó que la Gubernia de Jarkov y la cuenca'l Donbass nun pertenecen a Ucraína, y estableciendu que la rellación d'estes zones con respetu Ucraína ye muy perniciosa económicamente, ya que tendría como resultáu la desmembración de la cuenca del Donetsk.

Ente'l 11 y 12 d'avientu 1917 llevóse a cabu'l Congresu los Soviets de Toa Ucraína na ciudad de Kharkiv, nel que proclamose la República Popular d'Ucraína (Soviética), estableciendo la “Secretaría Popular” como'l primer gobiernu soviéticu d'Ucraína. Un terciu los electos pa la Secretaría Popular eren representantes de los soviets de la cuenca'l Donetsk-Krivoy Rog, d'entre ellos Artióm.

 IV Congresu Rexonal de los Soviets 

Ente'l 27 y el 30 de xineru de 1918 llevóse a cabu'l IV Congresu Rexonal de los Soviets de los diputaos de los trabayaores y soldaos, compuestu por representantes con drechu a votu repartíos en: 

Nel asuntu la defensa de Krivoy Rog-Donetsk taba a cargu Moisei Rujimovich. El problema la creación d'un sistema unificau de defensa pa les repúbliques del sur foi la dispersión de los comisarios del pueblu. Aun el 20 de marzu nel periódicu Izvestia Yuga («Известия Юга» - les Noticies del Sur ) publiscose que: 

Inclusu'l 7 d'abril, cuandu los combates colos alemanes llevabanse a cabu nes cercaníes de Kharkiv, el Conseyu Comisarios del Pueblu la República Soviética de Krivoy Rog-Donetsk emitió una protesta: 

El 9 d'abril el Conseyu Comisarios del Pueblu camudose a Lugansk, onde tomó medíes tendentes a la creación del exércitu Donetsk. L'exércitu Donetsk-Krivoy Rog opuso una dura resistencia. A pesar la desproporción de fuercies d'ente 10 y 15 vegaes, a los alemanes, tardaron un mes en tomar Kharkiv. Hubo dures batalles en Kupyanska y Rodakovo nel Donbass, e incluyendo contraataques.  L'exércitu la república contaba inicialmente con ocho mil quinientes bayonetes. Nutriose'l exércitu del 8vo exércitu del frente rumanu en retirada. El caberu comandante'l exércitu foi Anatoli Gekker (Анатолий Ильич Геккер). El 5 d'abril creose'l estau mayor del exércitu. El 7 d'abril Anatoli Gekker foi sustituyío por Pyotr Baranov (Пётр Ионович БАРАНОВ), contando ya con trece mil homes nel so exércitu. A pesar de tar teóricamente subordinaos a Antónov-Ovséyenko, L'exércitu tinía un funcionamientu independiente, y solu'l 23 d'abril iniciose'l enllace col mesmu. L'última capital de la República, Lugansk, cayió'l 28 d'abril en manes de los alemanes. Pa mayu, l'estáu mayor y l'exércitu'l Donetsk-Krivoy Rog retiróse organizamente'n direición a Novocherkask, ya ensin comunicación con Antónov-Ovséyenko,<ref>{{cita web |url = http://www.edrus.org/content/view/64/47/ |títulu = Мифы и быль о ДКР |fechaaccesu = 03/03/2008 |añoacceso = 2008 |autor = Dmitri Kornilov (Корнилов Дмитрий Владимирович) |fecha = 14/03/2005 |idioma = ruso: |cita = ''''}}</ref> na vecina república'l Don, colando con ellos el gobiernu la República de Krivoy Rog-Donetsk.

 Posición del Comité Executivu Central de Toles Rusies 
El Comité Executivu Central de Toles Rusies nun reconoció la de Krivoy Rog-Donetsk, nin como república independiente, nin como parte la Federación Rusa. En los telegrames dirixíos al representante'l Soviet de Comisarios del Pueblu n'Ucraína Sergo Ordzhonikidze, asina como a Vladímir Antónov-Ovséyenko, Lenin ordenó un severu respetu pa la soberanía de l'Ucrania Soviética y la so non intervención n'actividá del Soviet de Comisarios d'Ucraína, táctu na cuestión nacional, y la so preocupación nel reforzamientu la cooperación ente les repúbliques soviétiques ucraniana y rusa.

Finando febreru, V. Lenin reuniose con Mezhlauk, y a principios de marzu con Artióm (F. Sergeev), y convenciolos de la equivocación de la dixebración de la cuenca del Krivoy Rog-Donetsk de la estructura d'Ucraína, debío a les necesidaes creaes cola ofensiva'el exércitu austriacu-alemán, col fin d'ofrecer un frente únici escontra'l enemigu externu.

 Fin de la República 
Definiose como argumentu la necesidá conyuntural de defensa, en vez del argumentu la necesidá d'un estau nacional ucraín, aunque fuese na so variante soviética. Lenin ordenó a Sergo Ordzhonikidze que convenciese a S. Vasilchenko, M. Zhakov y otros miembros del Secretariau de Comisarios del Pueblu de la República Soviética de Krivoy Rog-Donetsk qu'habíen tomau una posición inflexible escontra la integración na República Soviética d'Ucraína.

El 15 de marzu 1918, en sesión del Comité Executivo Central de Toles Rusies presidía por V. Lenin, cola asistencia de V. Zatonsky y V. Shahraj por parte la Secretaría Popular de la República Soviética d'Ucraína y (F.Sergeev) "Artióm" por parte la República Soviética de Krivoy Rog-Donetsk, discutióse sobre les rellaciones ente ambes, na que decidióse la convocatoria'l II Congresu de los Soviets de Toa Ucraína, incluyendo a la cuenca del Krivoy Rog-Donetsk, subrayando en la decisión: 

La decisión del Comité Central del partíu cúmplese nel Krivoy Rog-Donetsk, aunque non ensin oposición interna.

El II Congresu los Soviets de Toa Ucrania, realizáu en Ekaterinoslav ente'l 17 y 19 de marzu 1918, establecióse la xunión de la República Popular d'Ucraína y la formación d'un frente únicu escontra'l enemigu. 

Cola firma'l alcuerdu ente la Rusia Soviética y Alemania'l 27 d'agostu 1918, nel so artículu 12 determinó que'l Donbass sería ocupau temporalmente por Alemania, conservando Rusia'l drechu prioritariu de la extraición del carbón de la cuenca'l Donetsk.

El Soviet de Defensa emitió una decisión el 17 de febreru 1919, encargando al camarada Stalin la disolución de la cuenca del Krivoy Rog-Donetsk. El congresu'l Partíu del Krivoy Rog-Donetsk, puestu pal 20 de febreru 1919, nun llegó a realizase. La República Soviética de Donetsk foi liquidá dende enrriba, ensin llegase a realizar el referendu propuestu. Aun na década 1920, M. Skripnik afirmaba sobre'l Donbass qu'era «una les dificultaes principales del nuesu trabayu n'Ucraína», de lo que deduzse que les aspiraciones d'autonomía del Krivoy Rog-Donetsk allargáronse hasta mediaos de la década 1920.

 Llabor de Gobiernu 
El principal muérganu económicu la República yera'l "Soviet Económicu Nacional Rexonal del Sur" (ЮОСНХ), siendo una les estructures mas eficaces de Rusia. Taba dirixía pol inxenieru minas V.Bazhanov.

Creose'l GlabZajar (Главсахар), dirixía por Zuev (Зуев), encargá de la industria azucrera, alministrando les plantaciones y los embarques azucareros, introuciendo privilexios a los comerciantes privaos.

El Soviet Económicu Nacional Rexonal del Sur nun solu nun yera un obstáculo pal desarrollu'l comerciu privao interior al por menor, sino, qu'exerció la so defensa frente les aiciones arbitraries de los Soviets llocales.

Ente febreru y marzu 1918 nel Donbass fueren nacionalizaes cerca 100 sociedaes anónimes. En marzu habíense nacionalizau 230 mines que pertenecíen a 16 sociedaes anónimes, xuníes nel “Ugelsoyuz” («Углесоюз»-Unión carbonífera), teniendo la industria nacionalizá mas grande'l Donbass, teniendo un pesu perimportante nun solu pa Ucrania, sinón pa tol país soviéticu. Solamente nueve de les grandes fábriques metalúrgiques, nacionalizaes n'eneru 1918 proveíen el 80% del fierru fundío y l'aceru consumíu, y les mines nacionalizaes proveían el 50% del carbón.

La responsabiliá los problemes sociales de la República Soviética de Krivoy Rog-Donetsk taben a cargu'l Comisariau del Trabayu, dirixío pol Comisariu'l Pueblu B. Magidov. Organízase como departamentu independiente dientru'l Soviet Económicu Nacional Rexonal del Sur, encargándose la realización coleutiva de contratos, fixación del sueldu mínimu, resolución de conflictos llaborales, seguridad social, llucha escontra'l desempleu, etc. 

Los asuntos educativos y culturales taben a cargu'l Comisariau pa la Instrucción Pública, a cargu'l Comisariu del Pueblu M. Zhakov. Créanse los Soviets llocales d'instrucción pública. En marzu, esti Comisariau prohibió'l cierre d'escuelas, introduxo la enseñanza gratuita, abrió establecimientos educativos p'adultos, entamó los programes de liquidación del analfabetismu, entamó los programes recreativos infantiles, etc.

 Consecuencies 
Ente los Comisarios del Pueblu la República de Krivoy Rog-Donets, nun se atopen bolxeviques ucraínos. V. Lenin sobreentiendió esti fechu na recapitulación del periodu 1917-1919, col menospreciu al significau de la cuestión nacional, y la tendencia a los grandes gobiernos n'Ucraína, escribiendo al respectu, que “muy a menúo, peca la Gran Rusia”.

Sobre la República de Krivoy Rog-Donetsk pronunciáronse nel I Congresu Soviets de diputaos campesinos de Toa Ucraína realizáu ente'l 20 y 22 de xineru en Kharkiv, en los Congresos de Gobiernu de los Soviets de diputaos campesinos d'Ekaterinoslav realizáu del 21 al 23 de xineru y del 28 al 30 de xineru, nel VII Congresu delegaos ferroviarios de Ekaterinoslav realizáu el 26 de xineru, los Soviets llocales de Bajmut, Druzhkov, Kamensk, Nikopol, Alesandrov, Pavlograd, Izium, Chuguevs ente otros munchos realizaos durante xineru y febreru 1918.

A pesar de too lu anterior, prevalece la fusión de toles entidaes soviétiques nel territoriu d'Ucraína, establecía nel II Congresu Soviets de Toa Ucraína, inclusive con una fuerte y activa oposición por parte los delegaos de la cuenca de Krivoy Rog-Donetsk, hasta'l puntu que expulsase del partíu a algunos d'ellos por expresar públicamente la so oposición, como a V.Filov, como miembros “antipartíu”.

En resumen, les voluntaes separatistes de los bolxeviques del Krivoy Rog-Donetsk contradecíen les necesidaes de la construcción estatal. Asina mesmu, estes idees separatistes nun tuvieron demasiá repercusión nes mases populares, podiendo afirmase que tuvieron una llimitá defusión ente nun solu los bolxeviques, sinón ente la población en xeneral.

Nel sentíu contrariu, afírmase que la República de Donetsk-Krivoy Rog tuvo una amplia base, surxía del propiu territoriu y nun como imposición foriata, teniendo como oponentes a nacionalistes ucraínos, soviéticos ucraínos y soviéticos de Rusia, que la forzaron a ser integrá n'Ucraína.

En too casu, siendo los bolxeviques de la República de Donetsk-Krivoy Rog la base más importante pal Partíu Comunista d'Ucraína, y teniendo en principiu la intención de ser integraos en Rusia y non en Ucraína, nun los salvó en casu dengunu de les purgues stalinistes de 1937, ya que de los 102 miembros y candiatos del Comité Central d'Ucraína, solu sobrevivieron 3.

 Bibliografía 
 Les provincies de Donetsk (Донецкий кряж), 19 febreru de 1998
 Hestoria de la ciudada y de la RSS d'Ucraína nel Oblast de Donetsk. Kiev (История городов и сел УССР. Донецкая область) — 1976.
 S. V. Kulchitsky (Кульчицкий С.В) Historia de los Trabajadores del Donbass, Tomo ¡ (История рабочих Донбасса т.1); Naukova Dumka (Наукова думка), 1981. — páxina 328. 
 A. I. Zarubin (А.И. Зарубин) (Lleiciones del Cursu de Hestoria del Partíu Comunista la Xunión Soviética. (Курс лекций по истории КПСС). Segunda edición. Moscú. editorial Militar del Ministerio de la Defensa de la URSS. Páxina 512.

 Referencies 

 Enllaces esternos 
 Валерий СОЛДАТЕНКО в «Зеркало недели» (n'ucraín)
 http://www.edrus.org/content/view/290/68/
 http://www.apn.ru/publications/article1195.htm

 http://infodon.org.ua/history.php?page=2&section=8&article=2 
 http://infodon.org.ua/history.php?page=2&section=8&article=3 
 http://infodon.org.ua/uzovka/62
 V. I. Lenin La constitución del Poder Socialista Soviético (ochobre 1917-1918)  (В.И. Ленин — основатель Cоветского социалистического государства (октябрь 1917–1918 гг.)) (n'ucraín)
 Dmitri Kornilov (Корнилов Дмитрий Владимирович)Mitos y fechos de la República de Donetsk-Krivoy Rog (Calificau polos nacionalistes ucraínos como rusófilu) ''.

Categoría:Historia d'Ucraína
Categoría:Historia de la Xunión Soviética
Categoría:Estaos desapaecíos